MUNICIPIUL  CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 396
privind modificarea contractului de asociere nr.18/2002 încheiat între Consiliul Local al Municipiului Craiova şi S.C.EUROMEDIA GROUP S.A. Bucureşti

  Consiliul Local al Municipiului Craiova, întrunit în şedinţa ordinară din data de 27.10.2011;

  Având în vedere raportul nr.138800/2011 al Direcţiei Economico-Financiară prin care se propune modificarea contractului de asociere nr.18/2002 încheiat între Consiliul Local al Municipiului Craiova şi S.C.EUROMEDIA GROUP S.A. Bucureşti, având ca obiect exploatarea în comun a unor mijloace de publicitate amplasate pe domeniul public al municipiului Craiova şi rapoartele comisiilor de specialitate ale Consiliului Local al Municipiului Craiova nr.163, 164, 165, 166 şi 167/2011;


   În temeiul art.36, alin.2, lit. e coroborat cu alin.7, lit. a, art.45 alin.2 lit.f şi art.61 alin.2 din Legea nr.215/2001,republicată, privind administraţia publică locală;

hotărĂŞte:

Art.1. Se aprobă modificarea anexei nr.1 la Hotărârea Consiliului Local al Municipiului Craiova nr.196/2001, în sensul reducerii numărului de amplasamente de la 92, la 63, conform anexei nr.1 care face parte integrantă din prezenta hotărâre.
Art.2. Se aprobă modificarea anexei nr.1 la Hotărârea Consiliului Local al Municipiului Craiova nr.225/2003, în sensul reducerii numărului de amplasamente de la 6, la 2, conform anexei nr.2 care face parte integrantă din prezenta hotărâre.

Art.3. Pe data prezentei hotărâri, se modifică în mod corespunzător contractul de asociere nr.18/2002, încheiat între Consiliul Local al Municipiului Craiova şi S.C. „EUROMEDIA GROUP” S.A..
Art.4. Se împuterniceşte Primarul Municipiului Craiova să semneze actul adiţional de modificare a contractului de asociere nr.18/2002.

Art.5. Primarul Municipiului Craiova, prin aparatul de specialitate:  Serviciul  Administraţie Publică Locală, Direcţia Economico-Financiară, Direcţia Taxe şi Impozite şi S.C. EUROMEDIA GROUP S.A. Bucureşti vor  aduce la îndeplinire prevederile prezentei hotărâri.

